Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 769

1. Általános vizuális alapismeretek 1.1. Rajz-festés, szakrajz A vizsgázónak ismernie és alkalmaznia kell a sík, a tér, a forma, a szín alakításának törvényszerűségeit: — a kompozíció, — az arány, a méret, — szerkezet, — rész és egész, — kiemelés és elhagyás, — ritmusok, — a tér, — a fény és árnyék összefüggéseit. A szabadkézi rajzi ismeretek részeként legyen képes ábrázolni: — síklapot különböző rálátásban, — geometrikus testeket (egyenként és csoportosítva), — geometrikus testekre visszavezethető tárgyakat, — természeti formákat, — csendéletet, tájképet, zsánerképet, — állatfigurákat, — emberi alapmozdulatokat (kroki), — emberi és állati koponyákat, csontvázakat, — portrékat, — ornamentikát, — a legfontosabb betűtípusokat, — műhelyrajzot. A festési és színtani ismeretek részeként ismerje: — a színelméletek alapjait, és ismereteit legyen képes alkalmazni a festési feladatok megoldása során. Ismerje és alkalmazza: — a színek kölcsönhatását (komplementereket, kontrasztokat, reflexeket, hideg és meleg színeket), — a fényszínek és a festék különbségeit, 2001/87. szám — a színkeverés különböző eljárásait (alapszínek, tiszta színek, derülő és tompuló színsorok szerint), — a helyi és távlati színeket (lokál és valor). 1.2. Művészettörténet A művészettörténet magában foglalja az egyetemes művészettörténet korszakait az őskortól napjainkig, valamint a hazai művészet folyamatát a honfoglalástól a jelenig. Az őskor művészete Az ókori kultúrák: — Egyiptom, Mezopotámia, India, Kína, Amerika indián művészete. — Görög művészet, Kréta-Mükéné. — A római birodalom művészete. A középkor: — Bizánc. — Iszlám. — A népvándorlás kora és karoling művészet. Románkori művészet. A gótika. Magyarország középkori művészeti emlékei. A reneszánsz. A magyarországi reneszánsz művészet. A barokk. A magyarországi barokk művészet. A XIX. század művészete: klasszicizmus, historizmus, romantika. Magyarország XIX. századi művészete. A XX. század művészete.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes